《陆大夫祠》
明代·陈辂

独持黄纸传天语，万里归朝感尉佗。南海共宜新庙宇，晋康非但汉山河。

春风此地闻箫鼓，锦石千年洗薜萝。满眼绿林烟雨里，尚怀清论息干戈。

作者简介：陈辂，字以载。高要人。明孝宗弘治十七年(一五〇四)举人，授袁州府推官。南赣都御史王守仁执宸濠献俘行在，辂有劳绩，为忌者中伤，罢归。享年七十五。明崇祯《肇庆府志》卷二二有传。